 **Ministerul Mediului, Apelor şi Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**AUTORIZAŢIE DE MEDIU**

**Nr. …. din …. DECEMBRIE 2016**

**Ca urmare a cererii adresată de S.C. AQUABIS S.A., reprezentată de dl. Ion Șandru, în calitate de director general, cu sediul social în judeţul Bistrița-Năsăud, municipiul Bistrița, str. Parcului, nr. 1, înregistrată la Agenţia pentru Protecţia Mediului Bistriţa-Năsăud cu nr. 6351/6.06.2016, cu ultima completare la nr. 9441/25.08.2016, cu ultima completare la nr. 12353/7.11.2016,**

 **în urma analizării documentelor transmise şi a completărilor la documentație, a verificării amplasamentului,**

**în baza Ordonanţei de Urgenţă a Guvernului nr. 96/2012 privind stabilirea unor măsuri de reorganizare în cadrul administraţiei publice centrale şi pentru modificarea unor acte normative, a Hotărârii Guvernului nr. 1000/27.10.2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, a Ordinului Ministrului Mediului şi Dezvoltării Durabile nr. 1798/2007 pentru aprobarea Procedurii de emitere a autorizaţiei de mediu, modificat prin Ordinele Ministrului Mediului şi Pădurilor nr. 1298/2011 şi nr. 3839/2012, a Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţele de Urgenţă ale Guvernului nr. 114/2007 şi nr. 58/2012, cu Legea 226/2013 privind aprobarea OU nr. 164/2008 pentru modificarea și completarea OU nr. 195/2005, se emite:**

AUTORIZAŢIA DE MEDIU

**pentru:** Sistem de alimentare cu apă, canalizare și epurarea apelor uzate, în localitatea Lechinţa, comuna Lechinţa, județul Bistrița-Năsăud,

**care prevede desfăşurarea următoarelor activităţi** (conform cod CAEN):

- Captarea, tratarea şi distribuţia apei – cod CAEN 3600 – rev. 2 (4100 – rev. 1);

- Colectarea şi epurarea apelor uzate – cod CAEN 3700 – rev. 2 (9001 – rev. 1).

Activitatea desfășurată prevede:

* ***Alimentare cu apă***

- este asigurată din staţia de tratare Bistriţa, printr-o conductă OL400, Dn 63 mm, care asigură alimentarea rezervorului de 1000 mc din Lechinţa;

- lungimea totală a reţelei de alimentare cu apă: 44,760 km, din care: aducţiune: 33.100 m, distribuţie: 11660 m;

- sunt realizate 1390 branşamente pentru gospodării, pentru 3482 locuitori;

* ***Rețea de canalizare menajeră***,
* colectarea apei reziduale se realizează printr-un sistem de canalizare cu o lungime de 14,543 km, respectiv:

- conducte PVC cu Dn 315 mm: 1.492 m;

- conducte PVC cu Dn 250 mm: 11.532 m;

- conducte PVC cu Dn 200 mm: 728 m;

- conducte PVC cu Dn 160 mm: 791 m (conducte de refulare staţii pompare).

- reţeaua de canalizare are în structură 9 staţii de pompare subterană;

- pe traseul reţelei există 286 cămine de vizitare din inele de beton;

- sunt realizate 282 racorduri la reţeaua de canalizare, pentru 1004 locuitori.

* ***Stația de epurare ape uzate,*** *dimensionată pentru 2700 locuitori echivalenţi*

- este amplasată pe un teren cu suprafaţa de 1237,72 m², situat la o distanţă de 172 m faţă de pârâul Lechinţa;

- accesul la staţia de epurare se face din DC 151 Lechinţa-Chiraleş, printr-un drum lateral balastat;

- incinta staţiei de epurare cuprinde:

- construcţii staţie, cu suprafaţa de 368,1 m²;

- platformă betonată pentru container nămol, cu suprafaţa de 18 m²;

- spaţii verzi şi alei.

- staţia de epurare este mecano-biologică, cu 2 circuite principale: circuitul de apă uzată şi circuitul de nămol;

- evacuarea apelor epurate se realizează, prin conductă subterană, în pârâul Lechinţa.

Rețelele de distribuție a apei potabile și rețelele de canalizare sunt amplasate integral pe domeniul public, fiind pozate de-a lungul drumurilor comunale și pe majoritatea străzilor unde există gospodării individuale, obiective social – culturale și economice.

***Documentaţia conţine:***

***−*** *Fişa de prezentare şi declaraţie, întocmită de titular;*

***−*** *Plan de situaţie şi plan de încadrare în zonă;*

***−*** *Dovada mediatizării solicitării conform Anexei 3 din O.M. nr.1798/2007: anunţul public al solicitării de obţinere a autorizaţiei de mediu, publicat în ziarul Răsunetul nr. 7325 din data de 14 septembrie 2016;*

***−***  *Acord de mediu nr. 3 din 8.05.2007, emis de Agenţia pentru Protecţia Mediului Bistriţa-Năsăud;*

***−*** *Regulament de funcționare-exploatare și întreținere stație de epurare, întocmit de SC Aquabis SA;*

***−*** *Plan de prevenire și combatere a poluărilor accidentale, întocmit de SC Aquabis SA;*

***−*** *Fișe tehnice de securitate pentru substanţele periculoase utilizate;*

***−*** *Proces verbal de verificare a respectării condițiilor impuse prin acordul de mediu, încheiat de A.P.M. Bistrița-Năsăud şi înregistrat cu nr. 10.649/27.09.2016;*

***−*** *Proces verbal de verificare a conformării din punct de vedere al protecției mediului, încheiat de A.P.M. Bistrița-Năsăud şi înregistrat cu nr. 12.611/16.11.2016;*

***−*** *Proces verbal nr. 12.613/16.11.2016, încheiat la A.P.M. Bistriţa-Năsăud cu ocazia afişării anunţului cu privire la decizia Comisiei de Analiză Tehnică de emitere a autorizaţiei de mediu;*

***−*** *Decizia nr. 686/16.11.2016 a Agenţiei pentru Protecţia Mediului Bistriţa-Năsăud, luată în cadrul şedinţei CAT din data de 16.11.2016, privind emiterea autorizaţiei de mediu;*

***−*** *Proces verbal din data de ….12.2016, în urma şedinţei Comisiei Internă de Analiză, privind decizia finală de emitere a autorizaţiei de mediu.*

***şi următoarele acte de reglementare emise de alte autorităţi:***

***−*** *Certificat de înregistrare seria B, nr. 1399352 din 15.07.2008, eliberat de către Oficiul Registrului Comerţului de pe lângă Tribunalul Bistrița-Năsăud, cu:*

 *▪ nr. de ordine în registrul comerţului: J06/185/1995;*

 *▪ cod unic de înregistrare: 566787 din data de 18.02.1993;*

***−*** *Certificat constatator emis la data de 19.08.2016, eliberat de către Oficiul Registrului Comerţului de pe lângă Tribunalul Bistriţa-Năsăud, în baza cererii înregistrată sub nr. 16350/17.08.2016;*

* + - * *Licența pentru serviciul public de alimentare cu apă şi de canalizare, nr. 3664/20.04.2016, emisă de către Autoritatea Națională de Reglementare pentru Serviciile Comunitare de Utilități Publice (A.N.R.S.C.U.P.), valabilă pânî la data de 17.05.2021;*

***−*** *Autorizație de gospodărire a apelor nr. 374/19.08.2015, emisă de Administrația Bazinală de Apă ”Someș-Tisa” Cluj-Napoca, valabilă până la data de 19.08.2017.*

**Prezenta autorizaţie se emite cu următoarele condiţii impuse:**

**−** respectarea prevederilor O.U.G. nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţa de Urgenţă a Guvernului nr. 114/2007, cu Ordonanţa de Urgenţă nr. 164/2008, aprobată de Legea 226/2013 şi cu Ordonanţa de Urgenţă a Guvernului nr. 58/2012;

**−** respectarea prevederilor Legii nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice;

**−** respectarea prevederilor Legii Apelor nr. 107/1996, cu modificările şi completările ulterioare (inclusiv cele aduse de O.U.G. nr. 12/2007 pentru modificarea şi completarea unor acte normative care transpun acquis-ul comunitar în domeniul protecţiei mediului), ultimul act normativ pentru modificarea și completarea legii fiind Legea nr. 196/2015;

**−** respectarea prevederilor H.G. nr. 351/2005 privind aprobarea Programului de eliminare treptată a evacuărilor, emisiilor şi pierderilor de substanţe prioritar periculoase, modificată şi completată prin H.G. nr. 783/2006, H.G. nr. 210/2007, H.G. nr. 1038/2010, H.G. nr. 707/2013 şi prin Legea nr. 196/2015;

**−** respectarea prevederilor H.G. nr. 188/2002 pentru aprobarea unor norme privind condiţiile de descărcare în mediul acvatic a apelor uzate, completată şi modificată cu H.G. nr. 352/2005, modificată cu H.G. nr. 210/2007 pentru modificarea şi completarea unor acte normative care transpun acquis-ul comunitar în domeniul protecţiei mediului;

**−** respectarea prevederilor Ordinului M.M.G.A. nr. 161/2006 pentru aprobarea Normativului privind clasificarea calităţii apelor de suprafaţă în vederea stabilirii stării ecologice a corpurilor de apă;

**−** respectarea prevederilor Legii **nr. 104/2011 privind calitatea aerului înconjurător, publicată în M. Of. 452/2011, modificată cu H.G. nr. 336/2015;**

**−** respectarea Ordinului M.A.P.P.M. nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare;

**−** respectarea prevederilor Ordinului ministrului sănătății nr. 119 din 4.02.2014 pentru aprobarea Normelor de igienă și sănătate publică privind mediul de viață al populației;

**−** asigurarea unei calităţi adecvate a apei potabile furnizate populaţiei astfel încât să corespundă condiţiilor şi parametrilor de calitate ai apei potabile în conformitate cu reglementările în vigoare;

**−** se recomandă ca pentru gestionarea fluxurilor de deşeuri specifice - nămoluri - să fie respectate prevederile actelor normative în vigoare şi să fie aplicate unele metode de valorificare a nămolului rezultat de la staţiile de epurare orăşeneşti. În acest caz se vor avea în vedere prevederile Ordinului M.M.G.A./M.A.P.D.R. nr. 344/708/2004 pentru aprobarea Normelor tehnice privind protecţia mediului şi în special a solurilor, când se utilizează nămolurile de epurare în agricultură, modificat cu Ordinul 27/2007 - care transpune Directiva Consiliului nr. 86/278/CEE privind protecţia mediului şi în special a solurilor, când se utilizează nămolurile de epurare în agricultură, modificată prin Directiva Consiliului nr. 91/692/CEE privind standardizarea şi raţionalizarea rapoartelor asupra implementării anumitor directive referitoare la mediu;

**−** transportul nămolului la depozitarea finală se va executa numai cu mijloace de transport autorizate;

**−** nu se va utiliza nămolul ca îngrăşământ pe terenuri agricole decât după efectuarea de studii pedologice şi după obţinerea Permisului de aplicare a nămolului, emis în conformitate cu prevederile Ordinului 344/2004 pentru aprobarea Normelor tehnice privind protecţia mediului şi în special a solurilor, când se utilizează nămolurile de epurare în agricultură;

**−** respectarea prevederilor Ordinului 757/2004 pentru aprobarea Normativului tehnic privind depozitarea deşeurilor. Transportul deşeului de nămol în depozite este acceptat doar cu condiţia ca nămolul transportat să nu aibă o umiditate mai mare de 65%;

**−** se interzice depozitarea, chiar şi temporară, a deşeurilor pe amplasamente neautorizate;

**−** se interzice accesul de pe amplasament pe drumurile publice cu utilaje, maşini de transport necurăţate;

**−** respectarea Legii nr. 211/2011 privind regimul deşeurilor, conform prevederilor căreia titularul are următoarele obligaţii:

* să încadreze fiecare tip de deşeu generat din propria activitate în lista deşeurilor aprobată de către Comisia Europeană, preluată în legislaţia naţională prin hotărâre de guvern;
* să gestioneze deşeurile fără a pune în pericol sănătatea umană şi fără a dăuna mediului, în special:

 - fără a genera riscuri pentru aer, apă, sol, faună sau floră;

- fără a crea disconfort din cauza zgomotului sau a mirosurilor;

- fără a afecta negativ peisajul sau zonele de interes special;

* să valorifice deşeurile cu respectarea ierarhiei deşeurilor şi a protecţiei sănătăţii populaţiei şi a mediului;
* operatorii economici care asigură colectarea şi transportul următoarelor categorii de deşeuri: hârtie, metal, plastic şi sticlă, au obligaţia de a asigura colectarea separată a acestora şi de a nu amesteca aceste deşeuri;
* să supună deşeurile care nu au fost valorificate unei operaţiuni de eliminare în condiţii de siguranţă, pentru protecţia sănătăţii populaţiei şi a mediului;
* să efectueze operaţiunile de tratare sau să transfere aceste operaţiuni unui operator economic autorizat care desfăşoară activităţi de tratare a deşeurilor sau unui operator public ori privat de colectare a deşeurilor în conformitate cu prevederile prezentei legi, nefiind scutit de responsabilitatea pentru realizarea operaţiilor de valorificare ori de eliminare completă;
* să transporte deşeurile numai la instalaţii autorizate pentru efectuarea operaţiunilor de tratare;
* producătorul sau deţinătorul care transferă deşeuri către persoane fizice ori juridice autorizate, în vederea efectuării unor operaţiuni de tratare preliminară operaţiunilor de valorificare sau de eliminare completă, nu este scutit de responsabilitatea pentru realizarea operaţiunilor de valorificare ori de eliminare completă;
* să desemneze o persoană din rândul angajaţilor proprii, care să urmărească şi să asigure îndeplinirea obligaţiilor prevăzute de prezenta lege sau să delege această obligaţie unei terţe persoane;
* să colecteze, să transporte şi să stocheze separat diferitele categorii de deşeuri periculoase, în funcţie de proprietăţile fizico-chimice, de compatibilităţi şi de natura substanţelor de stingere care pot fi utilizate pentru fiecare categorie de deşeuri în caz de incendiu, astfel încât să se poată asigura un grad ridicat de protecţie a mediului şi a sănătăţii populaţiei, incluzând asigurarea trasabilităţii de la locul de generare la destinaţia finală;
* să asigure evidenţa gestiunii deşeurilor pentru fiecare tip de deşeu, în conformitate cu modelul prevăzut în anexa nr. 1 la Hotărârea Guvernului nr. 856/2002, cu completările ulterioare, şi să o transmită anual agenţiei judeţene pentru protecţia mediului;
* să ţină evidenţa cronologică a cantităţii, naturii, originii şi, după caz, a destinaţiei, a frecvenţei, a mijlocului de transport, a metodei de tratare, precum şi a operaţiunilor de eliminare/valorificare, să deţină documentele justificative conform cărora aceste operaţiuni de gestionare au fost efectuate şi să o pună la dispoziţia autorităţilor competente, la cererea acestora;
* să permită accesul autorităţilor de inspecţie şi control pe amplasament şi la documentele care conţin informaţii referitoare la originea, natura, cantitatea şi destinaţia deşeurilor;
* este interzisă abandonarea deşeurilor şi/sau depozitarea în locuri neautorizate şi generarea fenomenelor de poluare prin descărcări necontrolate în mediu;
* eliminarea deşeurilor în afara spaţiilor autorizate în acest scop este interzisă;
* să întocmească şi să implementeze un program de prevenire şi reducere a cantităţilor de deşeuri provenite din activitatea proprie sau de la orice produs fabricat şi să adopte măsuri de reducere a periculozităţii deşeurilor;
	+ - * titularul/operatorul activităţii are obligaţia de a preveni generarea deşeurilor, potrivit prevederilor Legii nr. 211/2011, ale Ordonanţei de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, ale Hotărârii Guvernului nr. 1.470/2004 privind aprobarea Strategiei naţionale de gestionare a deşeurilor şi a Planului naţional de gestionare a deşeurilor, ale Hotărârii Guvernului nr. 235/2007 privind gestionarea uleiurilor uzate, ale Hotărârii Guvernului nr. 1.061/2008 privind transportul deşeurilor periculoase şi nepericuloase pe teritoriul României, ale Ordinului ministrului mediului şi gospodării apelor şi al ministrului integrării europene nr. 1.364/1.499/2006 de aprobare a planurilor regionale de gestionare a deşeurilor, cu modificările ulterioare;
			* în situaţia în care se generează deşeuri, în ordinea priorităţii şi potrivit prevederilor Legii nr. 211/2011, ale Ordonanţei de urgenţă a Guvernului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare, ale Hotărârii Guvernului nr. 1.470/2004, ale Hotărârii Guvernului nr. 235/2007, ale Hotărârii Guvernului nr. 1.061/2008, ale Ordinului ministrului mediului şi gospodăririi apelor şi al ministrului integrării europene nr. 1.364/1.499/2006, cu modificările ulterioare, acestea sunt pregătite pentru reutilizare, reciclare, valorificare sau, dacă nu este posibil tehnic şi economic, sunt eliminate, cu evitarea sau reducerea oricărui impact asupra mediului;

**−** respectarea prevederilor O.G. nr. 21/2002 privind gospodărirea localităţilor urbane şi rurale, aprobată cu modificări prin Legea nr. 515/2002;

**−** respectarea prevederilor H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, modificată prin H.G. nr. 210/2007 şi prin Legea nr. 211/2011 privind regimul deşeurilor;

**−** respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;

**−** respectarea prevederilor Legii nr. 249/2015 privind modalitatea de gestionare a ambalajelor și a deșeurilor de ambalaje;

* + - * deşeurile de ambalaje vor fi predate către un operator economic autorizat pentru valorificarea deşeurilor de ambalaje sau pentru incinerarea acestora, în instalaţii autorizate de incinerare, respectiv coincinerare cu recuperare de energie;

**−** se interzice amestecarea deşeurilor de ambalaje colectate selectiv, precum şi încredinţarea în vederea eliminării prin depozitare finală a deşeurilor de ambalaje, cu excepţia deşeurilor de ambalaje rezultate din colectarea selectivă ori din procesele de sortare, care nu sunt valorificabile sau care nu pot fi incinerate în instalaţii autorizate de incinerare, respectiv coincinerare cu recuperare de energie;

**−** ambalajele care conţin reziduuri sau sunt contaminate cu substanţe periculoase se vor depozita în condiţii corespunzătoare, conform fişelor tehnice, până la predarea la firmele furnizoare sau la agenţi economici specializaţi, autorizaţi pentru valorificarea, neutralizarea sau eliminarea acestora;

**−** respectarea prevederilor H.G. nr. 235/2007 privind gestionarea uleiurilor uzate;

**−** respectarea prevederilor cuprinse în cărţile tehnice ale instalaţiilor de depoluare si instruirea personalului cu privire la operarea acestora;

**−** se va asigura în permanenţă stocul de materiale şi dotări pentru combaterea efectelor poluărilor accidentale (materiale absorbante pentru eventuale scurgeri de uleiuri, carburanţi);

**−** respectarea prevederilor HG nr. 937/2010 privind clasificarea, ambalarea și etichetarea la introducerea pe piață a preparatelor periculoase;

**−** respectarea prevederilor H.G. nr. 1408/ 2008 privind clasificarea, ambalarea şi etichetarea substanţelor periculoase;

**−** respectarea prevederilor Legii nr. 360/ 2003 privind regimul substanţelor şi preparatelor chimice periculoase, modificată si completată prin Legea nr. 263/2005 si prin Legea nr. 254/2011;

**−** respectarea prevederilor HG nr. 398/2010 privind stabilirea unor măsuri pentru aplicarea prevederilor Regulamentului 1272/2008 privind clasificarea, etichetarea şi ambalarea substanţelor şi amestecurilor, de modificare şi de abrogare a directivelor 67/548/CEE şi 1999/45/CE, precum şi de modificare a Regulamentului (CE) nr. 1907/2006;

**−** respectarea Regulamentului (CE) nr. 1907/2006/CE al Parlamentului European şi al Consiliului privind înregistrarea, evaluarea, autorizarea şi restricţionarea substanţelor chimice (REACH);

**−** respectarea prevederilor OUG nr. 5/2015 privind deşeurile de echipamente electrice şi electronice;

**−** respectarea prevederilor H.G. nr. 621/2005 privind gestionarea ambalajelor şi deşeurilor de ambalaje, modificata cu H.G. nr. 1872/2006;

**−** obligaţia de a informa trimestrial publicul, prin afişare pe propria pagină web sau prin orice alte mijloace de comunicare, despre consecinţele activităţilor şi/sau ale produselor obţinute asupra mediului, conform art. 26 alin.1 din H.G. nr. 878/28.07.2005 privind accesul publicului la informaţia privind mediul;

**−** întreţinerea şi exploatarea permanentă, în condiţii de siguranţă, a echipamentelor/instalaţiilor de captare, aducţiune şi distribuţie a apei, în scopul minimizării pierderilor de apă;

* + - * întreţinerea şi exploatarea permanentă, în condiţii de siguranţă, a instalaţiilor de depoluare, conform Regulamentului de întreţinere şi exploatare (cu reactualizarea lui în situaţia unor modificări la instalaţiile existente);

**−** menţinerea şi întreţinerea în bune condiţii a suprafeţelor betonate din incintă şi refacerea acestora ori de câte ori prezintă urme de degradare;

**−** întreţinerea malurilor şi albiei minore a râului Someşul Mare în zona evacuării apei epurate;

**−** menţinerea şi întreţinerea spaţiilor verzi existente pe amplasament, în conformitate cu OUG nr. 195/2005, modificată, completată şi aprobată prin Legea nr. 265/2006, modificată şi completată cu Ordonanţa de Urgenţă a Guvernului nr. 114/2007, Ordonanţa de Urgenţă nr. 164/2008, aprobată de Legea 226/2013 şi Ordonanţa de Urgenţă a Guvernului nr. 58/2012;

**−** respectarea prevederilor O.U.G. nr. 68/2007 privind răspunderea de mediu, cu referire la prevenirea şi repararea prejudiciilor asupra mediului (transpune prevederile Directivei Parlamentului European şi a Consiliului 2004/35/CE din 21.04.2004), aprobată prin Legea nr. 19/2008, modificată şi completată cu O.U.G. nr. 15/2009, O.U.G. nr. 64/2011, Legea nr. 187/2012 şi Legea nr. 249/2013;

**-** respectarea OUG 196/2005 privind Fondul pentru mediu, aprobată prin Legea nr. 105/2006, completată şi modificată prin Legea nr. 292/2007, prin O.U.G. nr. 37/2008, prin O.U.G. nr. 15/2010 aprobată prin Legea 167/2010, O.U.G. nr. 115/2010 aprobată prin Legea nr. 64/2011, modificată şi completată cu O.G. nr. 31/2013, modificată şi aprobată prin Legea nr. 384/2013;

**-** respectarea prevederilor Ordinului M.M.G.A. nr. 549/2006 pentru aprobarea modelului şi conţinutului formularului „Declaraţie privind obligaţiile la Fondul pentru mediu” şi a instrucţiunilor de completare şi depunere a acestuia, modificat şi completat prin Ordinul M.M.P. nr. 1477/2010 şi prin Ordinul M.M.S.C. nr. 35/2014;

**-** respectarea prevederilor Ordinului M.M.G.A. nr. 578/2006 pentru aprobarea Metodologiei de calcul a contribuţiilor şi taxelor datorate la Fondul de Mediu, modificat şi completat prin Ordinul nr. 1607/2008, Ordinul nr. 1648/2009, Ordinul M.M.P. nr. 1032/2011 şi prin Ordinul M.M.S.C. nr. 192/2014.

Titularul activităţii mai are următoarele obligaţii:

* să notifice A.P.M. dacă urmează să deruleze sau să fie supus unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, faliment, încetarea activităţii, conform legii;
* să notifice A.P.M. la reactualizarea/revizuirea contractelor/avizelor şi a celorlalte acte care au stat la baza emiterii prezentei autorizaţii de mediu;
* să depună documentele solicitate prin prezenta autorizaţie, în forma şi la termenele stabilite;
* să asigure (la solicitarea A.P.M. Bistrița-Năsăud) toate datele necesare pentru întocmirea inventarului anual de emisii;
* să ia măsurile corespunzătoare potrivit cu natura și amplarea pericolelor previzibile, în scopul evitării pagubelor și reducerea la minim a acestora;
* să asigure condițiile tehnice și organizatorice pentru activitățile desfășurate, astfel încât să se prevină riscurile pentru persoane, bunuri sau mediul înconjurător;

**−** în cazul poluărilor accidentale se va anunţa imediat Agenţia pentru Protecţia Mediului Bistriţa-Năsăud, tel. 0263-224064 şi Comisariatul Judeţean Bistriţa - Năsăud al Gărzii Naţionale de Mediu, tel. 0263-213194. Poluatorul va suporta consecinţele prejudiciului creat, precum şi costurile pentru înlăturarea urmărilor, conform Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată prin Ordonanţele de Urgenţă ale Guvernului nr. 114/22.10.2007, nr. 164/19.11.2008 și nr. 58/16.10.2012.

Cu minimum 45 de zile înainte de expirarea prezentei autorizaţii de mediu se va depune solicitarea autorizaţiei de mediu, conform prevederilor Ordinului M.M.D.D. nr. 1798/2007, modificat cu Ordinele M.M.P. nr. 1298/2011şi nr. 3.839/2012.

***Pentru orice modificare intervenită în datele iniţiale care au stat la baza emiterii prezentei, se va notifica Agenţia pentru Protecţia Mediului, înainte de realizarea acesteia. Titularului autorizaţiei îi revine obligaţia de a nu desfăşura activităţi sau de a nu realiza proiecte, planuri ori programe care ar rezulta în urma modificărilor care fac obiectul notificării, până la adoptarea unei decizii a autorităţii de mediu.***

**Prezenta autorizaţie este valabilă** 5 ani **de la** ….12.2016, **data emiterii,** **până la data de** ….12.2021.

**Nerespectarea prevederilor autorizaţiei atrage după sine suspendarea şi/sau anularea acesteia după caz,conform art.17, alin.(3) al OUG nr.195/2005 privind protecţia mediului, aprobată prin Legea nr.265/2006, cu modificările şi completările ulterioare. Pe durata suspendării, desfăşurarea activităţii este interzisă.**

**Litigiile generate de emiterea, revizuirea, suspendarea sau anularea prezentei autorizaţii se soluţionează de instanţele de contencios administrativ competente, potrivit Legii contenciosului administrativ nr. 554/2004, modificată şi completată prin Legea nr. 262/2007.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

**I.** **Activitatea autorizată**

**1.** Dotări (instalaţii, utilaje, mijloace de transport utilizate în activitate):

*Sistemul de alimentare cu apă, canalizare și epurare ape uzate cuprinde:*

* ***Alimentare cu apă în localitatea Lechinţa***

*- lungime totală: 44,760 km;*

*- sunt realizate 1390 branşamente pentru gospodării, pentru 3482 locuitori;*

*- sursa de alimentare: conducta de aducţiune apă Bistriţa-Lechinţa, administrată de SC AQUABIS SA BISTRIŢA;*

*- instalaţii de captare: branşament PEHD la conducta OL 400 Bistriţa-Lechinţa, Dn 63 mm;*

*- instalații de aducțiune și înmagazinare:*

*• rezervor de înmagazinare cu volumul de 1000 m³, în localitatea Lechinţa;*

*• conducte de aducțiune din oţel cu Dn 32-110 mm şi lungimea de 33,100 km;*

*- rețeaua de distribuție: conducte cu lungimea totală de 11.660 km şi cu diametre de 30-150 mm;*

* ***Rețea de canalizare menajeră***

*- lungime totală 14543 m, din care:*

*- conducte PVC cu Dn 315 mm: 1.492 m;*

*- conducte PVC cu Dn 250 mm: 11.532 m;*

*- conducte PVC cu Dn 200 mm: 728 m;*

*- conducte PVC cu Dn 160 mm: 791 m (conducte de refulare staţii pompare).*

*- reţeaua de canalizare are în structură 9 staţii de pompare subterană (7 staţii tip Willo, 2 staţii tip Purator Sistems);*

*- pe traseul reţelei există 286 cămine de vizitare din inele de beton;*

*- sunt realizate 282 racorduri la reţeaua de canalizare, pentru 1004 locuitori;*

* ***Stația de epurare mecano-biologică tip Stainless Cleaner SC 2700, cu Qzi max= 400 m³, automatizată, este compusă din:***

*• Treapta de epurare mecanică*

*- staţie de pompare echipată cu grătar rar pentru reţinerea impurităţilor mecanice grosiere;*

*- instalație automată de sitare şi deznisipare, cu 4 perii rotative pentru ridicarea materialului reţinut pe sită şi deversarea acestuia într-un container;*

*• Tratare biologică:*

*- concepută pe 2 linii tehnologice amplasate în bazinul reactorului - bazin din beton armat, structurat în următoarele compartimente, delimitate cu elemente din beton şi inox: zonă de denitrificare, zonă de oxidare-nitrificare şi decantare secundară (2 linii tehnologice paralele cu decantare secundară inclusă - decantoare tip Dortmund), şi staţie de pompare;*

*• Tratare nămol:*

*- îngroşător de nămol şi depozit de nămol;*

*- echipamente deshidratare nămol.*

* *Staţie de pompare efluent final, apele epurate fiind evacuate în emisar – pârâul Lechinţa.*
* *Debimetru inductiv pentru măsurarea debitului efluentului final.*
* *Sistem pentru dezinfecţia efluentului prin sistem UV.*

Mijloace de transport utilizate în activitate: *obiectivul este deservit de mijloacele auto ale SC Aquabis SA, care deservesc şi alte puncte de lucru ale titularului.*

**2.** Materiile prime, auxiliare, combustibili şi ambalaje folosite - mod de ambalare, de depozitare, cantităţi:

**−** Materii prime și auxiliare:

* *apă potabilă, preluată din conducta de aducţiune apă Bistriţa-Lechinţa: maxim: 699,84 m³/zi (255.442 m³/an), mediu: 613,44 m³/zi (224.052 m³/an), minim: 527,04 m³/zi (192.370 m³/an);*
* *ape uzate menajere: 146.000 m³/an;*
* *stația de epurare este dimensionată pentru Qzi max. = 400 m³;*
* *polielectrolit pentru deshidratare: cantitate maximă: 60 kg/an;*
* *sulfat feric: 60-80 g/m³ apă influentă;*

**−** Ambalaje: *- saci din material plastic pentru polielectrolit;*

 *- recipienţi din material plastic cu capacitate de 1 m³ pentru sulfat feric.*

**3.** Utilităţi - apă, canalizare, energie (surse, cantităţi, volume):

* *Alimentarea cu apă a localităţii Lechinţa este asigurată din staţia de tratare Bistriţa, printr-o conductă OL400, Dn 63 mm, care asigură alimentarea rezervorului de 1000 mc din Lechinţa.*

 *Necesarul total de apă este de: - maxim: 613,44 m³/zi;*

 *- mediu: 552,96 m³/zi,*

 *- minim: 501,12 m³/zi.*

 *Cerinţa totală de apă este de: - maxim: 699,84 m³/zi;*

 *- mediu: 613,44 m³/zi,*

 *- minim: 527,04 m³/zi.*

* *Apele uzate epurate sunt evacuate în pârâul Lechinţa.*

 *Volumul de apă total evacuat este de: - maxim: 387,64 m³/zi;*

 *- mediu: 352,4 m³/zi,*

 *- minim: 317,16 m³/zi,*

 *- anual: 128.626 m³.*

* *Alimentarea cu apă a unităţii staţiei de epurare se face din reţeaua localităţii printr-un branşament PEHD Dn 63 mm.*

 *Apele pluviale colectate de pe amplasamentul staţiei de epurare ape uzate (prin jgheaburi, burlane, pante cu orientare şi rigole supraterane), de pe o suprafaţă de 368,1 m², sunt descărcate în pârâul Lechinţa prin conducta de apă epurată.*

* *Energia electrică este asigurată din reţeaua localității. Consumul de energie electrică este de cca. 131.000 kWh/an.*

**4.** Descrierea principalelor faze ale procesului tehnologic sau alte activităţi:

* ***Alimentarea cu apă potabilă*** *a locuitorilor localităţii Lechinţa se realizează din conducta de aducţiune apă Bistriţa-Lechinţa.*
* ***Apele uzate menajere*** *rezultate de la gospodării, de la clădirile administrative şi de la agenţii economici de pe raza localităţii Lechinţa sunt preluate prin intermediul reţelei de canalizare şi sunt transportate la staţia de epurare.*
* *Apa uzată din sistemul de canalizare ajunge prin pompare în* ***staţia de epurare,*** *unde epurarea apei este realizată biologic.*

*Staţia de epurare ape uzate este mecano-biologică, dimensionată pentru un Quzat max= 400 m³/zi şi 2700 LE, procesul tehnologic de epurare a apei uzate cuprinzând:*

* *treapta de epurare mecanică:*

*- apa uzată este trecută printr-un grătar rar pentru reţinerea impurităţilor mecanice grosiere;*

*- apa uzată curăţată grosier ajunge în instalaţia de sitare-deznisipare; apa împreună cu suspensiile fine trece de sită prin partea inferioară a acesteia şi ajunge în deznisipator;*

*- reţinerile de pe sită sunt ridicate cu ajutorul a 4 perii rotative, fixate pe un ax, şi sunt descărcate într-un container;*

* *treapta de epurare biologică şi linia nămolului:*
* *este concepută pe 2 linii tehnologice compuse dintr-o unitate comună de denitrificare şi 2 linii de oxidare-nitrificare cu decantare secundară inclusă (decantoare tip Dortmund);*
* *în zona de denitrificare are loc îndepărtarea biologică a azotului din apa uzată;*
* *bazinul de denitrificare este prevăzut cu un mixer submersibil care menţine nămolul activat în suspensie; nămolul activat trece printr-un orificiu din bazinul de denitrificare în bazinul de oxidare-nitrificare, care conţine echipamente de aerare, aşezate pe radier; nămolul activat este separat de apa epurată în decantorul secundar conic montat în bazinul de oxidare-nitrificare; nămolul separat este recirculat din zona inferioară a decantorului secundar, cu ajutorul unei pompe hidro-pneumatice tip air-lift, înapoi în bazinul de denitrificare;*
* *sistemul hidraulic de recirculare forţată a biomasei în reactor, cu sedimentare în contracurent a debitului de nămol în suspensie în decantoarele secundare, este realizat datorită tipului de construcţie a reactorului şi datorită raportului optim de recirculare a nămolului; menţinerea amestecului în suspensie în bazinele cu nămol activat şi necesarul de oxigen din procesul de epurare sunt asigurate pneumatic printr-un sistem de aerare cu bule fine;*
* *procesul de epurare al apei menajere este proiectat să funcţioneze pe bază de biomasă în suspensie şi stabilizare aerobă a nămolului;*
* *nămolul în exces de la baza decantorului secundar este pompat în îngroşătorul de nămol şi apoi în depozitul de nămol, unde procesul de stabilizare a nămolului este continuat cu ajutorul unui sistem de aerare cu bule medii, poziţionat pe radierul bazinului;*
* *nămolul în exces este deshidratat cu ajutorul unui echipament cu deshidratarea nămolului în saci, ce are o capacitate de 6-9 m³/zi; procesul de deshidratare reduce cantitatea de nămol de până la 20 de ori;*
* *nămolul deshidratat este depozitat temporar într-un container amplasat pe platformă betonată şi va fi transportat la staţia de epurare Bistriţa.*

**5.** Produsele şi subprodusele obţinute - cantităţi, destinaţie: *apă potabilă, apă epurată;*

**6.** Datele referitoare la centrala termică proprie - dotare, combustibili utilizaţi (compoziţie cantităţi), producţie: *pe amplasamentul staţiei de epurare apă uzată, încălzirea spaţiilor este asigurată cu calorifere electrice.*

**7.** Alte date specifice (cod-uri CAEN care se desfăşoară pe amplasament, dar nu intră pe procedura de autorizare): *nu este cazul;*

**8.** Programul de funcţionare: *continuu (365 zile/an, 24 ore/zi).*

**II. Instalaţiile, măsurile şi condiţiile de protecţie a mediului**

**1.** Staţiile şi instalaţiile pentru reţinerea, evacuarea şi dispersia poluanţilor în mediu, din dotare (pe factori de mediu):

* pentru apă:
* *staţie de epurare ape uzate mecano-biologică, dimensionată pentru un Quzat max=400 m³/zi, cu următoarele circuite principale:*
* *tratare mecanică;*
* *tratare biologică;*
* *tratare nămol:*
* pentru sol şi apă subterană:
* *pe amplasamentul staţiei de epurare ape uzate:*

*- platformă betonată cu suprafaţa de 20 m² pentru depozitarea provizorie a nămolului;*

*- containere etanşe pentru stocarea provizorie a nămolului;*

*- deşeurile menajere sunt depozitate provizoriu în pubelă din material plastic, amplasată pe suprafaţă betonată;*

*- deşeurile de ambalaje sunt depozitate provizoriu în incinta staţiei de epurare, pe suprafaţă betonată;*

*- conductele de legătură, pompele, suflantele, echipamentele din bazinele de epurare biologică şi de la instalaţiile de îngroşare şi deshidratare a nămolului sunt confecţionate din materiale rezistente la coroziune (inox);*

* pentru zgomot şi vibraţii: *staţia de pompare şi staţia de suflante sunt construcţii închise, subterane, iar suflantele sunt prevăzute din construcţie cu atenuatoare de zgomot; postamentele de fixare a utilajelor de pompare sunt prevăzute cu cauciuc, pentru amortizarea zgomotului şi vibraţiilor.*

**2.** Alte amenajări speciale, dotări şi măsuri pentru protecţia mediului:

*- conducta de evacuare a apei epurate din staţia de epurare în emisar este echipată cu clapetă de închidere la descărcarea în emisar, clapetă care împiedică pătrunderea speciilor de peşti pe conductă;*

*- toate subtraversările de drum şi de văi locale ale conductelor de canalizare sunt prevăzute cu cel puţin un cămin la intrare sau ieşire.*

**3.** Concentraţiile şi debitele masice de poluanţi, nivelul de zgomot, de radiaţii, admise la evacuarea în mediul înconjurător, depăşiri permise şi în ce condiţii:

🢫 *pentru apă:*

*- indicatorii de calitate ai apelor evacuate în emisar se vor încadra în limitele maxim admise prevăzute în Hotărârea Guvernului nr. 188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin H.G. nr. 352/2005 şi H.G. nr. 210/2007 (NTPA 001/2002) şi impuse prin Autorizaţia de gospodărire a apelor: pH 6,5-8,5, materii în suspensie - 60 mg/l, CBO5 – 25 mg O2/dm³, CCOCr – 125 mg O2/l, substanţe extractibile cu solvenţi organici - 20 mg/l, detergenţi sintetici biodegradabili – 0,5 mg/l, azot total – 15 mg/l, fosfor total – 2 mg/l, reziduu filtrat la 105°C – 2000 mg/l;*

* *pentru realizarea unui sistem eficient de monitorizare a parametrilor apei uzate epurate deversate în emisar, în laboratorul staţiei de epurare Bistriţa se efectuează analize conform tabelului:*

|  |  |  |
| --- | --- | --- |
| Locație | Interval de timp | Tipuri de determinări |
| *🢡 intrare în stația de epurare* | *lunar* | *pH, reziduu filtrat la 105°, materii în suspensii, CCOCr, CBO5, substanţe extractibile cu solvenţi organici, azot amoniacal, azot total, fosfor total, detergenţi sintetici* |
| *🢡 ieșire din stația de epurare*  | *lunar* | *pH, reziduu filtrat la 105°, materii în suspensii, CCOCr, CBO5, substanţe extractibile cu solvenţi organici, azot amoniacal, azot total, fosfor total, detergenţi sintetici* |

🢫 *pentru zgomot: nivelul de zgomot echivalent exterior provenit din activitatea desfăşurată se va încadra în limitele prevăzute de STAS 10009/1988, respectiv 65 dB (A);*

🢫 *pentru aer: concentraţia poluanţilor evacuaţi în gazele arse de la centrala termică cu combustibil GPL nu vor putea depăşi concentraţiile maxim admise prevăzute de Ord. 462/1993 al MAPPM, respectiv: CO - 170 mg/m³N, SO2 - 1700 mg/m³N, NO2 - 450 mg/m³N, pulberi - 50 mg/m³N, la un conţinut în oxigen al efluenţilor gazoşi de 3% volume;*

🢫 *pentru sol: depozitarea provizorie a deşeurilor numai pe amplasamente amenajate, conform O.U.G. nr. 21/2002, privind gospodărirea localităţilor urbane şi rurale, aprobată cu modificări prin Legea nr. 515/2002.*

**III.** **Monitorizarea mediului**

**1.** Indicatorii fizico-chimici, bacteriologici şi biologici emişi, imisiile poluanţilor, frecvenţa, modul de valorificare a rezultatelor:

🢫 *pentru apă: indicatorii fizico-chimici ai apelor uzate epurate, evacuate în emisar şi ai apei subterane: conform prevederilor Autorizației de gospodărire a apelor emisă de Administraţia Bazinală de Apă Someş-Tisa Cluj-Napoca;*

🢫 *pentru nivelul de zgomot: 1 determinare/an.*

 *Determinările se vor înregistra şi orice depăşire de limită maximă admisă se va comunica imediat la APM Bistriţa-Năsăud (224064) şi Comisariatului Judeţean Bistriţa-Năsăud al Gărzii Naţionale de Mediu.*

**2.** Datele ce vor fi raportate autorităţii teritoriale pentru protecţia mediului şi periodicitatea:

* *cantităţile de deşeuri rezultate din activitate, pe categorii şi destinaţii de valorificare;*
* *copii ale buletinelor de analiză efectuate conform cerinţelor de la pct.III, 1;*
* *evidenţa substanţelor chimice şi periculoase folosite;*
* *verificări ale CJ BN al GNM;*
* *evidenţa gestiunii deşeurilor (evidenţă realizată utilizând codurile pentru deşeuri),*

*anual şi la solicitare.*

* *datele necesare pentru elaborarea inventarului local de emisii de poluanţi în atmosferă, anual până la 15 martie pentru anul anterior.*

 ***Se va notifica la APM Bistriţa-Năsăud orice modificare survenită faţă de prevederile autorizaţiei – înainte de realizarea modificării*** *sau orice incident cu efect negativ asupra mediului înconjurător.*

#### IV. Modul de gospodărire a deşeurilor şi a ambalajelor

**1.** Deşeurile produse (tipuri, compoziţie, cantităţi):

*- cod* *19 08 05 - nămol deshidratat – 21 t/an;*

*- cod 19 08 01 - deşeuri reţinute pe grătare/site;*

*- cod 19 08 02 - deşeuri de la deznisipatoare;*

*- cod 19 08 09 - amestecuri de grăsimi şi uleiuri;*

*- cod 15 01 02 - ambalaje de materiale plastice;*

*- cod 20 03 01 - deşeuri menajere – 0,5 m3/lună, 6 m3/an;*

**2.** Deşeurile colectate (tipuri, compoziţie, cantităţi, frecvenţă): *nu este cazul;*

**3.** Deşeurile stocate temporar (tipuri, compoziţie, cantităţi, mod de stocare):

*-* *nămolul deshidratat (21 t/an) este stocat temporar în container etanş amplasat pe platformă betonată cu suprafaţa de 20 m²;*

*- deşeurile reţinute pe sitele grătarului, deşeurile de la deznisipatoare şi amestecurile de grăsimi/uleiuri sunt depozitate provizoriu în container etanş amplasat pe platforma betonată cu suprafaţa de 20 m²;*

*- deşeurile de ambalaje din material plastic sunt depozitate provizoriu în incinta clădirii staţiei de epurare, pe suprafaţă betonată;*

*- deşeurile menajere (0,5 m³/lună) sunt stocate provizoriu în pubelă din material plastic, amplasată pe suprafaţă betonată.*

**4.** Deşeurile valorificate (tipuri, compoziţie, cantităţi, destinaţie):

*- nămolul deshidratat (21 t3/an) este transportat la Staţia de epurare Bistriţa, administrată de SC Aquabis SA, pentru a fi valorificat în instalaţii pentru producerea biogazului;*

*- deşeurile de ambalaje din material plastic se vor preda la societăţi autorizate pentru valorificare;*

**5.** Modul de transport al deşeurilor şi măsuri pentru protecţia mediului: *cu mijloace de transport protejate împotriva pierderilor;*

**6.** Mod de eliminare a deşeurilor (depozitare definitivă, incinerare):

*- suspensiile separate pe grătare, nisipul din denisipator, grăsimile din separator şi deşeurile menajere (0,5 m³/lună), se transportă şi depozitează conform relaţiei contractuale cu operatorul de servicii de salubritate.*

**7.** Monitorizarea gestiunii deşeurilor: *se va ţine evidenţa lunară a deşeurilor rezultate din activitate (tip de deşeu, cod conform HG nr. 856/2002, stare fizică, cantitate generată/unitate de măsură, consumat în unitate, valorificat, evacuat la rampă).*

*Aceste evidenţe se vor raporta autorităţii teritoriale pentru protecţia mediului ori de câte ori sunt solicitate.*

**8.** Ambalaje folosite şi rezultate: *saci din material plastic pentru polielectrolit, recipienţi din material plastic cu capacitate de 1 m³ pentru sulfat feric.*

**9.** Modul de gospodărire a ambalajelor (valorificate): *- deşeurile de ambalaje din material plastic se vor preda la societăţi autorizate pentru valorificare, iar recipienţii din material plastic cu capacitate de 1 m³ pentru sulfat feric se reutilizează pentru aprovizionare;*

**V.** **Modul de gospodărire a substanţelor şi preparatelor periculoase**

**1.** Substanţele şi preparatele periculoase produse sau folosite ori comercializate/transportate (categorii, cantităţi):

* *sulfat feric: 60-80 g/m³ apă influentă*

**2.** Modul de gospodărire:

ambalare: *sulfatul feric se aprovizionează în recipienţi din material plastic cu capacitate de 1 m³*

transport: *cu mijloace de transport autorizate, protejate împotriva pierderilor accidentale;*

depozitare: *în ambalajele cu care se aprovizionează, în incinta clădirii staţiei de epurare;*

folosire/comercializare: *în procesul de epurare a apelor uzate menajere;*

**3.** Modul de gospodărire a ambalajelor folosite sau rezultate de la substanţele şi preparatele periculoase: *recipienţii din material plastic cu capacitate de 1 m³ pentru sulfat feric se reutilizează pentru aprovizionare.*

**4.** Instalaţiile, amenajările, dotările şi măsurile pentru protecţia factorilor de mediu şi pentru intervenţie în caz de accident:

- *se va respecta fişa tehnică de securitate pentru fiecare substanţă periculoasă şi se va efectua instruirea periodică a personalului;*

*- se va asigura în permanenţă stocul de materiale şi dotări pentru combaterea efectelor poluărilor accidentale;*

*- se va respecta Planul de prevenire şi combatere a poluărilor accidentale.*

**5.** Monitorizarea gospodăririi substanţelor şi preparatelor periculoase: *se vor respecta normele impuse prin legislaţia în vigoare privind manipularea, depozitarea şi transportul acestora. Se va ţine evidenţa cantităţilor utilizate şi a modului de gospodărire a substanţelor periculoase utilizate, cu înregistrare într-un registru cu regim special, care se va pune la dispoziţia persoanelor împuternicite cu inspecţia în situaţia unor verificări.*

 DIRECTOR EXECUTIV, ŞEF SERVICIU AVIZE,

 ACORDURI, AUTORIZAȚII,

 biolog-chimist Sever Ioan ROMAN

 ing. Marin Liviu Catarig

 ÎNTOCMIT,

 geogr. Nicoleta Şomfelean